Bodrogas

Bodrogas (svk. ir ) – upė pietryčių Slovakijoje ir šiaurės rytų Vengrijoje; Tisos dešinysis intakas. Susidaro Zemplino kaimo apylinkėse Slovakijoje, susiliejus Ondavos ir Latoricos upėms, prasidedančioms Karpatuose. Vingiuoja į pietvakarius. Įteka į Tisą ties Tokajumi.

Didžiausias intakas – Roniava (dešinysis).

Bodrogo slėnyje ties Slovakijos-Vengrijos siena yra žemiausia Slovakijos vieta (94,3 m v.j.l.). Vengrijoje prie upės įsikūręs Šarošpatako miestas.

Kategorija:Slovakijos upės
Kategorija:Vengrijos upės